Stećci u Višegradu
<s>Stećci u Višegradu su srednjovjekovni nadgronmi spomenici čija geneza i razvoj se mogu pratiti od sredine XII do početka XVI stoljeća.</s>

<s>Historija 
Prostor današnje opštine Višegrad ušao je u sastav srednjovjekovne bosanske države 1373. godine, kada su oblasni gospodar Lazar Hrebeljanović (oko 1370. do 1389.) i bosanski ban, kasnije kralј Tvrtko I Kotromanić (1353–1391) u borbama pobijedili Nikolu Altomanovića i podijelili njegovu zemlјu.</s><s>Sjeverna oblast do samog ušća Lima u Drinu sa utvr+enim gradovima Dobrunom, Rudnikom i Užicem pripala je knezu Lazaru, a ban Tvrtko pripojio je bosanskoj državi srednji dio zemlјe, Podrinje i Polimlјe, sve do iza Prijepolјa.</s><s>Nakon smrti kralјa Tvrtka I vlast u gornjem Podrinju i donjem Polimlјu su preuzela dva oblasna gospodara: knez Pavle Radenović Pavlović, osnivač vlastelinske porodice Pavlovića i veliki vojvoda Sandalj Hranić Kosača, član porodice Kosača.</s><s>Pavlovići su držali uski pojas s desne strane Drine od ušća Lima sa Višegradom i Dobrunom.</s>

<s>U Prostornom planu BiH do 2000. godine na području Višegrada, kao spomenik III kategorije uvršten je 31 lokalitet nekropola sa stećcima (1015 stećaka) bez preciznije identifikacije.</s><s>Dvije nekropole su Nacionalni spomenik BiH.</s><s>Istraživačke radove u smislu popisa i obilaženja lokacija na području općine Višegrad vršio je Šefik Bešlagić.</s>

<s>Nekropola Grebnice 
Nacionalni spomenik se nalazi u središtu Drinjačkog polјa na lokalitetu Grebnice, gdje je evidentirano 78 stećaka: 74 sanduka i 4 slјemenjaka.</s><s>Na dva sanduka se nalaze ukrasi; antropomorfni i jednakokraki krst.</s><s>Ukrasi rađeni su tehnikom relјefnog ispupčenja.</s><s>Stećci su uglavnom obrasli mahovinom i lišajevima i dijelom ili u cijelosti utonuli u zemlјu, dok je prostor nekropole dijelom obrastao raslinjem i travom.</s>

<s>Nekropole u Kaošticama 
Naselje Kaoštice se nalazi na desnoj strani Drine u blizini Međeđe, od Višegrada udaljeno je 12,24 km vazdušne linije u pravcu jugozapada.</s>

<s>Lokalitet Raonići su zaseok iznad Kaoštica.</s><s>Stećci su poredani u nizu od sjevera ka jugu, a orijentirani su u pravcu zapad – istok.</s><s>Pripadaju vrsti položenih kamenih monolita, relativno velikih dimenzija, razvrstanih u tri forme; 4 ploče, 2 sanduka i 6 sljemenjaka.</s><s>Tri stećka su sa ukrasima izvedenim u visokom reljefu i udubljivanju.</s><s>Njihovi ukrasni motivi su: cik-cak linija, bordura od povijene loze, dvostruka spirala, vodenica, polumjesec, jabuka, figuralna predstava konjanika koji kopljem ubija velikog zmaja koji je napao prestrašenu žensku osobu, motiv zmaja u krugu, djedovski štap i simbol za koji je moguće pretpostaviti da se radi o nekoj vrsti simetrično postavljenih spirala sa ručkama.</s><s>Stećci su fino obrađeni, dijelom utonuli u zemlju i prevrnuti.</s><s>Nekropola ja nacionalni spomenik BiH</s>

<s>Lokalitet Čaplja sadrži 15 stećaka.</s><s>Na jednom je natpis na bosančici, kojim se spominju Juraj i brat Radoje, članovi porodice Vladimirić-Radosalić.</s><s>Natpis u transliteraciji glasi;</s>

<s>Reference</s>

<s>Nacionalni spomenici u Višegradu
V
Stećci sa natpisom</s>

